**Vääna-Jõesuu külaseltsi koosoleku protokoll 27.09.2018**

**Aeg:** 27.09.2018 kell 19:00 – 21:15

**Koosolekut juhatas**: Suzanne Kulbach

**Protokollis**: Suzanne Kulbach

**Osalejad**: Kristina Nurmetalu, Suzanne Kulbach, Janela Lääne, Tarmo Teder, Ain Lillepalu, Kristjan Sander

**02.08.18 Koosolekul püstitatud plaanide/eesmärkide ülevaade (rohelisega märgitud vahepeal toimunu)**

* Organiseerida külakeskuse ja kooli silt maantee äärde koostöös valla ning maanteeametiga.

Kristina suhtles valla arendusspetsialistiga ning sildid on tellitud.

* Uurida ning organiseerida randa „linnupesa“ kiikesid juurde, mis on rannas väga populaarsed.

Kristina kaasava eelarve projekti raames „Mängu- ja spordilinnak Vääna-Jõesuu randa“ projekti.

* V-J külaseltsi juhatuse liige Erik kannab külaseltsi liikmete nimekirja veel viimased parandused ning siis on nimekiri täies koosseisus olemas.

Nimekiri vajab veel täiendusi.

* V-J külaseltsi juhatuse liikmed Kristina ja Suzanne panevad paika sügisese treening- ja huviringide plaani. Koostatakse plakat.

Sügisene treening- ja huviringide plaan on paigas. Plakatid valmis.

* Hakatakse ettevalmistusi tegema septembrikuus toimuva ürituse „Spordiküla pühapäev“ osas.

„Spordiküla pühapäev“ möödus edukalt. Kirbuturul osales umbes 20 müüjat ning trenni sai teha kolm tundi järjest. Kõiki osalisi kostitati tervislike smuutide ning loositi hulgaliselt auhindu.

**Ülevaade külas/seltsis toimuvast**

* Vetelpäästejaam on endiselt nii vallas kui sa seltsis aktuaalne teema. Selts on huvitatud vetelpäästejaama kasutamisest (talisuplus, saun, garaaž, ürituste korraldamine jne). Vald ei ole otsustanud, mis vetelpääste jaama hoonest saab.
* Augustis toimus külapäev, mis oli äärmiselt edukas. Kõikidest korraldatud meelelahutustest võeti osa ning inimesed jäid väga rahule. Osales umbes 70 inimest.
* Noortetoa töötaja Karmeniga sujub koostöö äärmiselt hästi. Senise 0,5 koormusega hakkab ta toimetama 0,7 koormusega. Küla noored on samuti väga rahul temaga ning sealsete toimetustega.
* Selts oli väljas esindustelgiga Tabasalu päeval, kus sai tutvuda meie tegemistega ning Karmen mängis lastega erinevaid mänge.
* Poe juures olev tigu ning pingid tõsteti kokku.
* Seltsi tegemisi saab nüüdsest ka jälgida Instagrami kontol (kasutaja – vjkselts).

**Edasised eesmärgid/plaanid**

* Paika on vaja panna järgmise aasta ajakava ja täpne plaan toetuste saamiseks.
* Kodulehele on vaja teha parandusi ja täiendusi. Puudub operatiivne info huviringide, trennide jms osas. Kaanepilt välja vahetada.
* 26-27. oktoober toimub väljasõit Metsanurme külakeskusesse. Sealne külakeskuse juht räägib oma kogemustest ning tutvustab külakeskust. Väljasõit on mõeldud V-J külaseltsi juhatuse liikmetele motivatsiooni tõstmiseks ja uute ideede ammutamiseks.
* Pildistada juhatuse liikmed ning lisada kodulehele koos lühikese enesetutvustusega.
* Äriregistris on vaja teha muudatus uute juhatuse liikmete osas (Suzanne, Janela).
* Korraldada küsitlus käsitöö töötoa osas Facebookis. Kas on huvi ja millised teemad võiksid töötoas olla?
* Võlglastele saata teavitused seltsist väljaarvamise kohta.